經數: 二八一三

經名: 大乘起信論略述卷下

頁數: 一一一一

上	欄

體. 故能現色. 若非色體. 不名法身. 色德名

法. 自體名身. 是故法身名爲色體

論. 所謂從本至遍一切處  述曰. 此別成也.

從本已來色心不二者. 總標所現色不異心.

謂從因至據本而言色心不二. 旣因中色以

心爲體. 故報化色不異眞心. 以色性卽智等

者. 明色卽心. 顯前不二. 以彼報化色之本

性卽是本覺心智性故. 而彼報化擧體是智.

色相都盡. 但云智身. 以智性卽色等者. 明心

卽色. 顯前不二. 以心智性卽是報化色體性

故. 說名法身. 報化色法依心體故. 遍於一切

色相之處

論. 所現云色至而不相防  述曰. 下釋法身

所現之色. 於中有二. 初明所現無□. 後所現

難思. 此初也. 先分齊者. 此標無□. 以其法身

無□常遍故. 所現色無斷無限. 隨心已下顯

無□相. 謂隨十方諸菩薩心能不無量勝妙

報身無量莊嚴淨妙土相. 各隨十地所見不

同. 皆無分齊而不相防者. 顯無□義. 雖其所

見皆遍法界. 各差別相互不相妨

論. 此非心識至自在用義故  述曰. 此名所

現難思通外難也. 謂外難云. 凡言色者質□

爲體分齊爲相相妨爲用. 如何各別皆無分

齊不相防耶. 故此答云. 非心識等

論. 復次顯示至色之與心  述曰. 上顯法義

別釋眞如及生滅門顯非一義竟. 自下第二.

二門相對. 會於入空顯不異義. 於中有三. 謂

標釋結. 此初也. 將顯會相入空義故. 故言顯

示從生滅門入眞如門. 云何顯示推心五陰

中	欄

色之與色. 色[&FFFF]#名色. 四[&FFFF]#名心. 推此五陰離

眞無體. 故從生滅卽入眞也

論. 六塵境界畢竟無念  述曰. 下釋有二. 先

觀色法. 次觀心法. 初也謂彼六度有無對色.

皆從心起. 畢竟無體. 離心之外無可念相. 故

言六塵畢竟無念

論. 以心無形相至 終不可得   述曰. 下顯觀

心. 於中有三. 謂法喩合. 此初也. 六塵色法多

現有像尙不可得. 肉心無形像而可得耶. 由

無形故卽無住處. 無住處故卽無所有. 故言

十方心之終不可得

論. 如人迷故至方實不轉  述曰. 此擧喩也

論. 衆生亦爾至心實不動  述曰. 此法合也.

推心動念已滅未生中無所住. 無所住故則

無有起. 故知心性實不動也

論. 若能觀察至入眞如門故  述曰. 此後總

結. 卽得隨順是顯信位. 若能觀察得方便觀

入眞如者. 若至初地得正觀也

論. 對治耶執者至則無耶執  述曰. 上來已

明顯示正義. 次下第二對治邪執. 於中有二.

初就本總標. 後顯別明除障. 此初也. 謂依分

別我見之上起於分別迷敎邪執. 旣依我見

起於邪執故. 離我見邪執卽亡. 根斷枝亡. 理

□敎故

論. 是我見有二種至人我見  述曰. 次下第

二別明除障. 於中有二. 初對治離. 後究竟離.

初中有二. 初標數別名. 後別辨其相. 此初

也. 計有總相宰主之者名人我見. 計一切法

各有實體名法我見. 然此二見各有二種. 任

下	欄

運起者名爲俱生. 邪思起者名爲分別. 今此

所說分別起者. 皆迷正敎而生起故

論. 人我見者至說有五種   述曰. 次下辨相.

於中有二. 初明人我. 後明法我見. 初中亦二.

初總標. 後別釋. 此初也. 然此人我唯佛法內

學大乘人凡夫所起. 是故下文皆擧迷. 於大

乘敎起故. 依凡夫說五我見

論. 云何爲五至猶如虛空  述曰. 次下別釋.

別釋五見. 卽分爲五. 一一文中皆有三義. 初

明起執之由. 次正明執相. 後顯對治. 此初我

見云中起執之由也. 此般若等經文爲破執

相好身爲眞佛者. 故說法身寂寞無相如虛

空也

論. 以不知至是如來法  述曰. 此正明執相

也. 謂諸凡愚不了敎意. 則謂虛空是佛法體.

是則以喩而爲法也

論. 云何對治至體無不實  述曰. 下明對治.

於中有二. 初明虛空非常遍有. 後顯法身非

有遍常. 前中亦三. 初立. 次釋. 後結. 此初

也. 明虛空相是妄法者. 此明情有. 聞說空名

隨分別有虛空相故. 體無不實者. 此顯理無.

如彼空花據情雖有據理無故

論. 以對色故有至虛空之相 述曰. 此釋也.

以對□色故. 於無□明闇之處說有虛空. 然

此無□明闇之相是空界色眼可見相. 牽起

念念生滅心耳. 以一切色法下. 顯理無也. 本

以對色而立虛空. 色體尙無. 寧有空寂相

論. 所謂一切至境界滅  述曰. 此體也. 一切

境界唯心妄有者. 此明情有. 若心已下後顯

經數: 二八一三

經名: 大乘起信論略述卷下

頁數: 一一一二

上	欄

理無. 旣一切法妄情則有. 據理皆無. 故知虛

空非常遍有

論. 唯一眞心至虛空相故  述曰. 此顯法身

非有遍常. 唯一眞心無所不遍等者. 辨法同

喩. 以佛法身唯一眞心無所不遍. 無不遍者.

是顯如來智性廣大究竟之義. 如虛空義故

喩虛空相者. 簡法異喩. 非謂如彼情有理無

妄虛空相

論. 二者問修至離一切相  述曰. 第二我見

之中初明起執之由也. 卽大品等諸緣若經.

爲破取著生死涅槃妄生分別而欣厭者故.

說諸法畢竟皆空. 卽從本來無自性故離一

切相. 名之空耳

論. 以不知至唯是其空  述曰. 此正明執相

也. 以不知爲破著故. 卽如言執眞如涅槃性

功德相畢竟斷無

論. 云何對治至性功德故  述曰. 此顯對治

也. 眞如法身自體不空者. 正明不空對治空

執. 具足無量性功德者. 此釋不空所以義也

論. 三者至功德之法  述曰. 第三我見之中

初明起執之由也. 此文爲破著空衆生. 說如

來藏具體相用

論. 以不解故至自相差別  述曰. 此正明執

相也. 色謂相好. 心謂相好. 心謂力等. 彼初

心者執此爲實. 聞如來藏備功德法. 不解約

眞性德而說無差別相. 謂有如前自體差別

色心功德

論. 云何對治至說差別故 述曰. 此顯對治

也. 唯依眞如義說故者. 二之不二. 所言體備

中	欄

功德法者. 唯依眞如性德義說. 非謂有前色

心之法. 因生滅義等者. 不二之二. 何故乃說

差別功德. 謂對生滅差別染義示現說其差

別功德. 非謂性德有其差別

論. 四者至不離眞如  述曰. 此第四我見之

中初明起執之由也. 此文爲破執生死染法

離眞有體者故. 說眞如隨緣之義. 生死染法

依藏有者. 顯如來藏作緣生義. 一切諸法不

離眞者. 顯緣生法無別體義

論. 以不解故至生死等法  述曰. 此正明執

相也. 不解眞如隨緣義故. 謂如來藏體若無

染何能生染爲染所依. 故知體具世間染法

論. 云何對治至相應故  述曰. 下顯對治. 於

中有二. 初順遣情疑. 後返破愚執. 此初也. 以

如來藏從本等者. 此明淨德妙有. 過□沙等

煩惱等者. 此明妄染理無. 從無始世來等者.

此顯妄不入眞. 故如來藏不相應也

論. 若如來藏至無是處故  述曰. 此返破也.

謂諸聖者證會此時旣離妄染故. 如來藏體

無妄也

論. 五者至故得涅槃  述曰. 此第五我見之

中初明起執之由也. 如來藏性爲諸法依. 由

此便有生死涅槃

論. 以不解故至還作衆生  述曰. 此正明執

相也. 謂聞依藏有生死故. 則謂眞先而其妄

後. 故起衆生有始之見. 以見始下. 復於涅槃

起終見也. 旣如來藏本無惑處. 而起諸染得

有衆生. 縱離惑染. 所得涅槃何不終盡作衆

生邪. 由此劫成前始見也

下	欄

論. 云何對治至外道經說  述曰. 下顯對治.

於中有二. 初明無始. 後顯無終. 此初也. 以如

來藏無前際等者. 正明無始有如來藏卽有

無明. 所依藏性旣無前際. 能依生死何有始

耶. 無明相者. 卽生死也. 若說已下顯始見.

至如彼數論外道經說. 從冥生覺. 初作衆生.

劫歸冥性. 名得涅槃. 從冥生覺. 還有衆生

論. 又如來藏至無後際故  述曰. 此顯無終

也. 謂如來藏無後際故. 諸如來智證之相應

所得涅槃與藏相應而無後際. 卽眞體故

論. 法我見者至說人無我  述曰. 下顯法我

見. 於中亦三. 此初明起執之由也. 雖此法相

亦空無我. 二乘根鈍且未堪聞. 爲引彼人令

入聖道. 是故但說人無我理

論. 以說不究竟至妄取涅槃述曰. 此正明

執相也. 由其顯[&FFFF]#體亦空. 說未了故. 彼二乘

者未亡法執. 見有五陰生滅實法故. 怖生死

妄取涅槃

論. 云何對治至本來涅槃故   述曰. 此顯對

治也. 以彼五陰本無自性. 何有生滅 . 卽無

生滅. 本自涅槃. 何有實法. 妄生欣厭

論. 復次究竟至自相可說  述曰. 次下第二

顯究竟離. 於中有二. 初約法明能作. 後會相

釋伏疑. 前中亦二. 初約法總顯. 後擧廣類心.

此初也. 前明伏道. 伏除邪執名爲對治. 今明

斷道. 永離妄執名究竟離. 總擧執緣顯無自

性所執無故能執不生. 心無所依自然解脫

故言究竟離妄執等

論. 是一切至不可說相  述曰. 此擧廣類心

經數: 二八一三

經名: 大乘起信論略述卷下

頁數: 一一一三

上	欄

也. 是前染淨相待假故. 一切諸法本無自性.

非由悟後方便生. 然故言是故從本來等. 二

取無故非色非心. 心無染淨. 非識進無起盡.

非有非無. 由是畢竟不可說相

論. 而有言說至入實智故  述曰. 此會釋伏

疑也. 而有言說等者. 此正會伏疑. 聖旣了法

不可說相. 應無所說. 而有說者. 假言引而令

悟. 其旨不在言也. 其旨趣者等者. 辨定聖意.

意存歸眞. 不欲尋名滯言說相也. 以念一切

法等者. 返以釋成. 以若尋名便起於念. 則心

生滅不稱平等者. 等眞實智故

論. 分別發趣至趣向義故  述曰. 上來已明

對治邪執. 次下第三發趣道相. 於中有二. 初

標意顯名. 後別開分別. 此初也. 取證道者. 卽

是眞如. 此是佛智所證道故. 趣向義者. 釋其

道名. 此所證理是諸菩薩所趣向義故名爲

道. 欲明菩薩發心修行趣向諸佛取證之道

故. 名分別發趣道相

論. 略說發心至證發心  述曰. 次下別開. 於

中有二. 初標數列名. 後別開分別. 此初也. 信

成就發心者. 謂於十信終滿位中信心成就.

能發三種決定信心住十住故. 解行發心者.

謂十行位. 能解法空順行六度解行純熟發

□心住十向故. 證發心者. 位在初地乃至十

地. 依前二種相似發心證得眞如發眞心故

論. 信成就發心至堪能發心  述曰. 次下辨

相. 辨上三名. 卽分爲三. 初中亦三. 一明信

心成就之行. 二顯分成發心之相. 三彰發心

取得利益. 初中又二. 初問後答. 此初也. 文中

中	欄

四句. 總爲三. 問依何等人者問能修. 何等行

者問所修行. 得信成就堪能發心者. 問行成

已堪爲發何心

論. 所謂依不定聚衆生  述曰. 下答有二. 初

正答前問. 後擧劣顯勝. 前中亦二. 先別答.

三問. 後結成入位. 前答三問. 卽分爲三. 此顯

修人. 答初問也. 分別三聚乃有四門. 今者唯

就約位分別. 十住已上名正定聚. 住聖種故.

未入十信名邪定聚. 背正因故. 中間十信名

不定聚. 行進退故. 今依此人明所修行. 故言

依不定聚衆生也

論. 有熏習至修行信心  述曰. 此顯修行. 答

第二問. 有熏習善根力者. 此辨行因. 謂有本

覺內熏因力. 善友聞熏爲外緣力. 必依前世

修善根力. 信業果報等者. 次顯所行. 由前熏

習善根力故. 能信果報起二善根. 起十善者.

世間善也. 厭生死等者. 出世善根也. 得値諸

佛等者. 此明行勝. 謂約緣修習十種信心行

也

論. 經一萬劫至能自發心  述曰. 此明信成.

答第三問. 經一萬劫信心成就者. 此約時滿

顯行成也. 卽是信位上品滿人. 於十千劫修

十信心. 而其信心方成就故. 諸佛菩薩敎發

心者. 此約勝緣明所發心也. 謂依勝緣發三

心故. 唯十住論有七發心者. 前三是此決定

發心. 諸佛菩薩敎發心者. 敎念眞如發惠心

也. 以大悲故自發心者. 愍衆生苦發悲心也.

以護法故自發心者. 守護善法發深心也

論. 如是信心至正因相應  述曰. 上答前問.

下	欄

此能成入位也. 是十千劫信成就故得發三

心. 至初住位名入正定聚. 大涅槃離生死耶

名正種姓菩薩. 取一趣之必爾名定. 衆多攝

爲一類名聚. 當所成覺名白如來. 習性當治

名住種中正因相應釋當治義內熏佛性名曰

正因. 修行契假故曰相應. 由與得佛正因相

應. 是故得住如來種也

論. 若有衆生至若進若退  述曰. 次下第二

擧劣顯勝. 於中有二. 初內熏力微. 後外緣力

劣. 此初也. 內熏力微. 卽是信位初心入也. 善

根微劣等者. 總明障重. 創修善行名爲微少.

久惑未暇名爲深厚. 雖値於佛等者. 別顯住

輕. 於中別顯三種劣心. 然起人天種子者. 倒

種苦因. 或起二乘種子者. 異心小果. 設心大

乘根本定者. 猶豫大乘卽下中上三品人也.

此雖遇勝緣發心. 善少障深但得淺利

論. 或有供養至墮二乘地  述曰. 此明外緣

力顯其信位中心人也. 供養諸佛未經萬劫

者. 行時未滿. 於中遇緣亦有等者. 遇緣不勝.

見佛色相. 不見體故. 供養衆僧. 取儀形故. 二

乘敎發劣勸發故. 學他發心. 無自性故. 如是

等發心等者. 能成退失. 此四皆非悲智之心.

不見本性. 體不定故. 雖皆發心. 或便退墮. 卽

十住論後四心也

論. 復次至略說有二種  述曰. 上明信心成

就之行. 下顯行成發之相. 於中有二. 初正明

發心. 後問答釋疑. 前中有二. 初問起標數. 後

依標顯相. 此初也

論. 云何爲三至衆生苦故  述曰. 此依標顯

經數: 二八一三

經名: 大乘起信論略述卷下

頁數: 一一一四

上	欄

相也. 言直心者. 無分別義. 正念眞如無邪念

故. 卽是二利行之本也. 言深心者. 是意樂義.

意樂修行諸善行故. 卽是自利行之本也. 言

大悲心者. 是普濟義. 普欲濟拔衆生苦故. 卽

是利他行之本也. 此三卽是三菩提心由此.

是其發心相耳

論. 問曰至諸善之行  述曰. 次下釋疑. 於中

問答. 此初也. 唯許直心疑其後二故發問耳

論. 答白至終無得淨述曰. 下答有二. 初答

前問. 後重顯方便. 前中亦二. 先喩. 後合. 此

初也

論. 如是衆生至亦無得淨  述曰. 下合有三.

初正合前文. 次顯行所以. 後善行順眞. 此初

也

論. 以垢無量至以爲對治  述曰. 此顯衆生

行之所以也. 眞如之理旣遍一切. 無明眞有

垢染義. 卽驗垢遍一切法也. 故修衆善以爲

對治

論. 若人修行至眞如法故  述曰. 此顯善行

順眞也. 眞如旣遍一切法中. 亦非一善而能

順. 善從眞如流. 染從無明起. 若修善行外違

妄染內順眞如. 故修善法自歸眞也

論. 略說方便有四種  述曰. 次下第二重顯

方便. 於中有二. 初標數. 後別釋. 此初也. 於

中初一顯不住道. 後三卽顯三聚淨戒. 遍包

一切順眞方便故. 言略說有四種也

論. 云何爲四至性無住故  述曰. 次下別釋.

別釋四種. 卽分爲四. 此初顯不住道也. 行根

本方便者. 列其名也. 謂依眞如修不住行. 與

中	欄

後三行作根本故. 此行順眞名爲方便. 觀一

切等者. 次顯其相. 自性無生者. 所觀境空離

妄見者. 能觀心空. 心境旣空. 何所樂著. 故

能生智. 不住生死. 業果不失. 衆生不悟. 深可

生悲. 爲救濟故不住涅槃. 以隨順等者. 顯修

行意釋方便也. 以此法性無性無住故. 修此

行而爲隨順之方便也

論. 二者能止至離諸過故  述曰. 此卽顯其

攝律儀戒離一切惡. 能止方便者. 列其名也.

謂由□愧能止惡法隨順眞如. 是故能止卽

方便也. □愧等者. 次顯其相. 於中則顯二種.

止一切惡法者. 未生惡法令不生. 不令增長

者. 已生惡法令除斷. 以隨順等者. 釋其修意

顯方便名也以順法性離過義故. 故說能止

爲方便也

論. 三者發起至離癡慢故  述曰. 此顯攝善

法戒修一切善. 發起等者. 初列名也. 謂由

勤故發起善根. 復由勤故善根增長. 卽是順

眞如之方便也. 謂勤供養禮拜等者. 未生善

法令發生. 由信增長生諸善故. 又爲佛僧力

等者. 已生善法令增長. 消障不退由善增故.

隨順等者. 釋方便名. 發起善根生福智故. 故

順離癡. 善根增長滅業障故. 故順離障. 故起

善根以爲順眞之方便也

論. 四者大願至究竟寂滅故  述曰. 此顯攝

衆生戒. 大願等者. 列其名也弘誓普周故名

大願. 願心無異故名平等. 願行順眞故名方

便. 所謂已下次顯其相. 於中卽顯三種願相.

發願等者. 長時願也. 化度等者. 廣大願也.

下	欄

皆會等者. 第一願也. 下釋所以顯方便名. 隨

順等者. 長時所以. 法性等者. 廣大所由. 不

念等者. 第一所謂. 或是第四不顚倒願

論. 菩薩發是至見於法身  述曰. 上顯行成

發心之相. 次下第三障其發心所得利益. 於

中有四. 一顯勝德. 二明微過. 三通權敎. 四

歎實行. 初中又二. 初明自利功德. 後顯利他

功德. 此初也. 發是心者. 卽發如前三種心也.

由其直心正念眞如深心悲心助顯眞故. 眞

性似顯故. 名少分見法身也

論. 以見法身至入於涅槃  述曰. 此顯利他

德也. 隨本發心利衆生願. 能現八相權作佛

身. 八相成道作衆生事

論. 然是菩薩至未能決斷  述曰. 次明微過

於中有二. 先異地上. 後異凡愚. 此初也. 然

是菩薩以未親證眞法身故未名法身. 以其

等者釋異所以. 以未能得無漏智故. 無始及

卽依於二障所起漏業未能除也

論. 隨其所生至自在力故  述曰. 此異凡愚

也. 雖由未斷諸過漏故. 失念起惡能招苦果.

暫隨所生微苦相應. 而亦非被惡業所繫. 以

有悲智所起大願自在之力所住持故

論. 修多羅中至勇猛故  述曰. 此會通權敎

也. 如本業經說七住前名退. 退者非其實退.

爲彼十信初學之人未入十住正定位中而懈

怠者. 如來怖之令發勇猛故. 說六住退入凡

夫. 而實入住卽不退也

論. 又是菩薩至自涅槃故  述曰. 此難其實

行也. 一發心後離怯等者. 於下不墮了人法

經數: 二八一三

經名: 大乘起信論略述卷下

頁數: 一一一五

上	欄

空. 何有怯弱. 進成實行不墮二乘. 若聞等

者. 於上不怯. 得涅槃者. 卽成佛也. 信知已下

總釋所以. 旣知諸法本來涅槃. 豈同二乘厭

苦欣滅

論. 解行發心者當知轉勝. 述曰. 次下第二解

行發心. 於中有二. 初顯解業所得發心. 後顯

發心所行解行. 初中有二. 初總標欲勝. 後顯

其勝相. 此初也. 解謂十解. 行謂十行. 苦心

謂卽入十向住前. 但依信而起於行. 令此依

解而起於行. 卽轉信心爲勝解性故名轉勝

論. 以是菩薩至所修離相  述曰. 此顯勝相

也. 以是菩薩等者. 此明時勝. 謂彼初劫有三

時分. 十住行向居初中. 後令此發心在後時

中. 故言初劫將欲滿也. 於眞如法深解等者.

此明解勝超前正念眞如之位. 異信位故之

深. 異證德故云解. 得此深故云現前. 所修離

相者. 此顯行勝. 由於眞如得深解. 故凡所修

行皆離相也

論. 以知法性至般若波羅蜜  述曰. 此明發

心所信解行也. 文中別顯無相六度. 一一文

中顯解行別. 以知法性無貪等者. 此顯解也.

聖證法性無貪著故. 故知法性無貪等也. 以

□貪等垢障乖眞而施戒等契會眞理. 是故

行檀等行也. 此六皆能至勝彼岸. 故皆名爲

波羅蜜也

論. 證發心者至究竟地  述曰. 次下第三明

證發心. 於中有三. 初明發心體. 次顯發心

相. 後顯成滿德. 初中又三. 初標證位. 次辨

證體. 後明證用. 此初也. 所言證者. 體會爲

中	欄

義. 心本無明起念. 始從初地至第十地. 漸斷

無明體. 會心源發眞智. 故名證發心

論. 證何境界至名爲法身  述曰. 此辨證體

也. 證何境界謂眞如者. 此擧所證之法也. 以

依轉識爲境界等者. 此釋外疑難也. 旣說體

會名證. 眞如於中則無能所差別. 而乃說眞

爲境界者. 以依證智同時轉相能取境界故.

說眞爲境. 欲顯菩薩雖證眞如非能淨故假

說轉識. 而實證者. 體會眞如理智無別. 何有

境界. 唯眞如智名法身者. 結明非境. 謂證菩

薩名爲法身. 法身唯是如淨智. 旣彼理智無

有別體. 是故眞如境界也

論. 是菩薩至不依文字  述曰. 下顯證用. 於

中顯有四種德用. 一攝法上首德. 二隨根延

促德. 三實行不殊德. 四應機殊用德. 此初也.

是菩薩等者. 此明請法. 一念作意能至十方

故. 法唯爲開導等者. 顯其請意. 唯爲開導無

聞衆生故. 不依文字者. 顯爲他意. 法出自心

非依言解故

論. 或示超地至不可思議  述曰. 此隨根延

促德. 文中三義. 謂促延結. 文易可知

論. 而實菩薩至阿僧祇劫故  述曰. 此實行

不殊德也. 而實菩薩種姓根等義. 一種姓等.

皆入菩薩種姓位故. 二諸根等. 上中下根皆

上根故. 三發心等. 發眞心等皆無別故. 四所

證等. 皆證眞如根本理故. 以一切菩薩等者.

後約時釋成. 從初正信至於初地. 初僧祇劫.

初地乃至七地滿心. 二僧祇. 滿八地乃至十

地終心. 三僧祇. 劫旣皆三祇. 故無超也

下	欄

論. 但隨衆生至亦有差別  述曰. 此應機殊

用德也. 種姓發心根證雖等. 而其所行 示現

差別. 衆生不同怯懈貪等. 世界不同諸佛出

事. 根有上中下. 樂欲速中鈍. 種有劣中勝. 於

所見聞皆有異. 故菩薩是行不可同也

論. 又是菩薩至微細之相  述曰. 次下第二

顯發心相. 於中有二. 初顯細標數. 後列名釋

相. 此初也. 顯此發心勝於前住. 難測知故言

微細相

論. 云何爲三至起滅故  述曰. 此列名釋相

也. 謂根本智 名爲眞如. 體會眞心體會眞如

無分別故. 謂後得智本名方便. 心妙修遍善

巧化生故. 阿黎耶識名業識心. 二智起時必

依此故. 此實非是發心之相. 欲顯菩薩雖得

二智猶有微細生滅之累不同佛地純淨之

德. 是故攝在發心相耳

論. 又是菩薩至最高大身  述曰. 第三顯成

滿德. 於中有二. 初正歎勝德. 後問答釋疑. 初

中有二. 初顯位滿. 後明德滿. 此初也. 又是菩

薩等者. 因位窮也. 福德智慧皆圓滿故. 是故

名爲功德成滿. 於色究竟處者. 果位成也. 將

欲成大法主. 是故不現最高大身. 此卽成就

他受用. 佛在色究竟而成佛也

論. 謂以一念至利益衆生  述曰. 此顯德滿

也. 文中二義. 初顯自利德. 謂以一念相應惠

者. 是無間道. 以一刹那無明盡故. 名一切種

智. 是解脫道. 解脫道中種智圓故. 自然已下

顯利他德. 旣成果德顯種智體. 由此便能不

待功用思議而起利益事故

經數: 二八一三

經名: 大乘起信論略述卷下

頁數: 一一一六

上	欄

論. 問曰至名一切種智  述曰. 次下釋疑. 有

二問答. 初顯智體斷無明成. 後顯智用而能

普益. 初中有二. 初問. 後答. 此初也. 虛空無

邊等者. 擧境難知以申難本. 若無明斷者. 顯

無能了啓所疑. 謂無明者心相依處. 心想乃

是智慧依處. 若無明斷則無心想. 心想無故

智慧亦無. 云何遍知無邊之境. 言無明斷成

種智耶

論. 答曰至離於想念  述曰. 下答有三. 初依

心立理. 次擧非顯失. 後擧是彰德. 此初也. 一

切境界雖復無邊. 據本如來皆自心變無別

境界. 是所想念由諸境界不生心故. 心若離

念. 契證心源. 卽心之境何不能了

論. 以衆生至故不能了  述曰. 此擧非顯失

也. 以衆生妄見等者. 此明妄見有限之境. 以

妄起想念等者. 此顯不見所由. 卽明由有妄

所見故有所不見

論. 諸佛如來至名一切種智  述曰. 此擧是

彰德也. 文中二義. 初顯智體能照諸法. 由無

妄見無所見故無所不見. 故言諸佛離於見

相無不遍也. 佛心離妄歸一心源. 始覺同本

名心眞實. 然此本覺爲妄法體. 故云卽是諸

法性也. 旣此本覺爲諸法體. 妄是本覺佛之

相. 相現於體. 體照其相. 有何難了而不能知.

故言自體顯照妄法. 有大智用等者. 後顯智

用能廣利益. 以同體智大力用故. 起緣方便

攝化衆生. 旣滅無明顯種智體起種智用. 由

是義故斷滅無明名爲種智

論. 又問曰至多不能見  述曰. 下顯智用能

中	欄

普利益. 於中問答. 此問也. 卽由前說有大智

用能普益生故爲此問

論. 答曰至法身不現故  述曰. 此答也. 諸佛

如來等者. 初擧法也. 法身平等遍一切處者.

平等遍在衆生心故. 無有作意故. 說自然者.

能無功用起作用故. 但依衆生心現者. 依厭

心一隨其勝劣卽現報化粗細用故. 衆生心

者如鏡等者. 次擧喩也. 如是已下後法合

也. 心有垢者. 謂有染著生死過患而無厭心

見佛之機名爲有垢. 法身不現者. 法身遍在

衆生心中而不能現報化用也. 非有煩惱垢

故不現. 以善星等煩惱心中亦見佛故

論. 已說解釋分次說修行信心分  述曰. 次

明第四修行信心分. 於中有二. 初結前起後.

後正顯修行信心. 此初也. 上顯大乘明解釋

分. 今明起信故次應說修行信心

論. 是中依未入至修行信心  述曰. 次下正

顯. 於中有三. 初就人標意. 次約法廣辨. 後防

退方便. 此初也. 所言未入正定衆生者. 亦是

大乘不定聚人. 然不定聚有勝有劣. 勝者乘

進. 劣者可退. 前信成就發心之相. 爲彼勝人

信滿者說令發三心住正定位. 今此修行信

心者爲彼劣人可退. 同前發心住正定位. 所

爲雖別趣是同

論. 何等心云何修行  述曰. 次下第二約法

廣辨. 於中有二. 先發二問. 後還兩答. 此初

也

論. 略說信心有四種  述曰. 下答有二. 先答

信心. 後明修行. 中有二. 初標後釋. 此初

下	欄

論. 云何爲四至眞如法故  述曰. 下釋四信.

卽分爲四. 此初信有得佛因也. 眞如旣是諸

佛所師. 衆行之源故云根本. 樂念觀察故名

爲信. 是後三信根本故故初明也

論. 二者信佛至一切智故 述曰. 此信由因

所得之果. 果因成故次明也

論. 三者信法至波羅蜜故 述曰. 此卽信有

得佛之行. 佛依法成故次明也. 敎理行果四

法之中. 前明理果此信行也. 必信由敎方信

此三故. 於此中亦顯信敎

論. 四者信僧至如實行故  述曰. 此卽信有

起行之人. 法籍人弘故次明也

論. 修行有五門能成此信  述曰. 下答修行.

於中有三. 初擧數標意. 次依數列名. 後依名

別解. 此初也. 前雖學起四不德信. 若無行成

則信不堅不堅之信遇緣便退. 故修五行以

成四信

論. 云何爲五至五者止觀門  述曰. 此依數

列名也. 以諸菩薩定惠變修止觀齊運. 二不

相離故合二度爲第五門

論. 云何修行至向菩提故  述曰. 次下第二

種門別釋. 於中有二. 初略明前四. 後廣釋止

觀. 前中又二. 初別明四行. 後總明深障. 別

中顯其四種修行. 卽分爲四. 此初也. 文中初

則別明三種施相爲修正因. 不應已下總勸

所修. 離於僻執而心正果. 三種施相如文可

見

論. 云何修行至妄起至罪故  述曰. 此中卽

顯三種戒相. 所謂不盜等者. 此依在家顯攝

經數: 二八一三

經名: 大乘起信論略述卷下

頁數: 一一一七

上	欄

律儀戒. 遮在家人多造惡故. 若出家者等者.

此依出家明攝善法戒. 已離諸惡勸進善故.

當護已下. 亦依出家顯攝衆生戒. 不令他惡

是悲護故

論. 云何修行至苦樂等法故  述曰. 此中則

顯二種忍相. 應忍他惱. 不懷報者. 耐怨害忍.

亦當忍於利衰等者. 安受苦忍. 榮潤名利. 侵

損名衰. 過誣名毁. 越讚名譽. 委欲爲稱. 實責

名譏. 逼迫名苦. 適意名樂. 此違順境名爲八

風. 能動行人妄生喜怒. 若住平等諦察眞如.

縱遇他惱無懷報心. 雖遇八風其心不動. 旣

由諦察二忍方成. 是故亦顯有三忍也

論. 云何修行至速離衆苦 述曰. 此中卽顯

三種精進. 於諸善事不退等者. 被甲精進. 如

世被甲無退屈故. 當念過去久遠等者. 攝善

精進. 念昔虛苦令勤善故. 自利利他速離苦

者. 利樂精進. 欲脫他苦自精進故

論. 復次若人至衆多障□  述曰. 次下第二

除障方便. 於中有二. 先障. 後治. 此初也. 先

世多有重罪等者. 此擧內因之業障也. 魔鬼

病苦所惱亂者. 感外緣惱之報障也. 世間事

務所牽纏者. 此顯所起煩惱障也

論. 是故應當至善根增長故 述曰. 此明治

障法也. 是故應當禮拜等. 此卽總明除障方

便. 如人負債依附於王. 則於債主無如之何

如是行人禮拜諸佛. 諸佛所護能脫諸障. 懺

悔等者. 卽顯別除四障之法. 諸惡業障懺悔

除. 謗正法障勸請除滅. 嫉□他勝隨喜對治.

樂著三有□向對治. 常不休廢得[&FFFF]#諸障等

中	欄

者. 此結前方便[&FFFF]#障生善也

論. 云何修行止觀門   述曰. 下明止觀. 於中

有二. 初問. 後釋相. 此初也

論. 所言止者至觀義故  述曰. 次下釋相. 文

中有二. 初略明. 後廣顯. 略中亦二. 先擧別修

以明隨順. 後擧雙運釋隨順義. 此初也. 謂止

一切境界相者. 由先分別作諸外塵. 今以覺

惠唯識道理破外塵相境. 相旣止. 無所分別.

故名止. 分別因緣生滅相者. 先由修止其心

比沒. 今覺惠觀察因緣生滅之相發生妙智

故爲觀. 隨順奢魔他觀義等者. 梵云奢魔他.

此□止. 毘□舍那此譯爲觀. 譯此論者爲方

便及正止觀故. 於此中加此隨順奢摩他等.

謂於方便而存梵言. 於正止觀而爲華語. 卽

正止觀名之爲觀. 雙運之時是正觀故. 若此

文中皆就華言應言隨順止觀義隨順觀觀

義. 謂方便時止諸塵相是能隨順正觀之止.

故言隨順止觀義也. 又能分別因緣相故. 能

順正觀之觀故. 言隨順觀觀義也

論. 云何隨順至雙現前故  述曰. 此顯雙運

釋隨順義. 以此二義漸習等者. 顯能隨順之

方便也. 不相捨離雙現前者. 明所隨順之正

觀也. 卽止時觀卽觀時止. 止觀齊均名不相

離等也

論. 若修止者端坐正意  述曰. 次下第二廣

明止觀. 於中有二. 先明別修. 後顯雙運. 別中

有三. 先止. 後觀. 止中有五. 一修止方法. 二

顯止勝能. 三辨止魔事. 四簡止眞僞. 五欲止

勸修. 初中有二. 初明勝人能入. 後顯障者不

下	欄

能前中亦二. 初託靜息心修止方便. 後止成

得定除障不退. 前中又二. 初明修止次第. 此

初也. 住靜處者. 修止緣也. 具而言之. 應有五

緣. 閑居靜處. 持戒淸淨. 衣食具足. 得善知

識. 息諸緣務. 今略擧初云住靜處. 言端坐者.

是顯調身. 身若□倚. 或復低屈. 及今傍側. 旣

生懈慢. 復引昏比. 故端其身結加趺坐. 言正

意者. 是顯調心. 末世行人正願者少邪心者

多. 苟心名利現寂靜儀. 心旣不止. 無由得

定. 離此耶心故 云正意. 欲令其心與理相應.

自度度他至無上道. 名調心也

論. 不依氣息至見聞覺知  述曰. 自下第二

修止次第. 於中有二. 初約坐修止. 後餘亦起.

前中亦三. 先離倒境心. 後除失念. 此初也. 言

氣息者觀境. 言形色者卽骨□等靑黃赤白

四種相也. 空地水等五一切處皆是事空所

緣境界. 見聞覺知是識一切處. 通前卽顯十

一切處. 於此諸境推心了達知唯自心不復

託緣. 故言不依

論. 一切諸想至念念不滅  述曰. 此離倒心

也. 一切諸想隨念皆除者. 此除分別內心想

也. 前雖令離取倒境相. 若存內心亦是妄倒.

是故內心一切分別隨起想念皆除遣也. 亦

遣除想者. 此遣能之妄想也. 前令離念說想

皆除. 非謂有於能除之想. 除想若存亦非離

相. 是故亦遣能除想也. 以一切下釋其亦遣

能所以. 以一切法本無所想無有念念生滅

體故. 所除之想旣不可得. 豈更得存能除想

也

經數: 二八一三

經名: 大乘起信論略述卷下

頁數: 一一一八

上	欄

論. 亦不得隨心至以心除心  述曰. 次下第

三除失念心. 於中有二. 初擧非想暇. 後示

除方便. 此初也. 不得隨心外念境者. 此令不

起外失念相. 謂修止者常須作意. 豈唯離於

倒境. 倒心亦不住心失念外境. 後以心除心

者. 此令不起內失念相. 前心失念. 念著境時

旣捨於境. 後心失念. 念著內心. 卽以止心除

心也

論. 心若馳散至住於正念  述曰. 次下示除

正念方便. 於中有二. 初令住正念. 後示正

念相. 此初也. 前雖暇言不得失念. 若時失念

如何攝持. 故此示令攝住正念. 此正念者卽

無念也. 若不起念自不馳散. 故言心散卽當

攝來. 非謂以心攝馳散心. 以心攝心心不息

故. 至此無念不散之位名住正念. 無別可住.

若有所住名邪念故

論. 是正念者至念念不可得  述曰. 此示正

念相也. 謂離所取能取二相心無所得契證

眞如. 是正念相. 當知唯心無外境者. 此顯正

念離所取相也. 卽復此心亦無等者. 此顯正

念離能取相. 離二取相都無所念契證心源.

名得住也

論. 若從坐起至隨順觀察  述曰. 此顯餘儀

亦修止也. 非直坐時. 常修此止. 餘威儀中常

思方便. 順於法性不動道理

論. 久習淳熟至速成不退  述曰. 此卽勝人

能入之中成得定除障不退. 久習淳熟其心

得住等者. 此明止成入證. 深伏煩惱信心等

者. 此顯得定入位. 文易可知. 無煩更解

中	欄

論. 唯除疑惑至所不能入  述曰. 前來已顯

能入之人. 顯障者所不能入. 此中卽擧七種

障人. 一疑惑者. 凡愚之人懷猶豫故. 二不信

者. 闡提之人不希望故. 三誹謗者. 外道之人

起邪見故四重罪者. 十惡等人心不淨故. 五

業障者. 五逆之人心極惡故. 六我慢者. 自高

之人不屈學故. 七解怠者. 放逸之人心縱蕩

故. 於此七中隨有一者卽不能入

論. 復次依是至一行三昧述曰. 次下第二

修止勝能. 於中有二. 初顯三昧能知眞義. 後

顯眞如門三昧本. 此初也. 依是三昧卽知等

者. 初立勝能相者體也. 謂一切下次顯其義.

諸佛法身與衆生身釋法界字. 皆意所知差

別法故平等無二釋一相字. 凡聖同眞無二

體故. 卽名已下顯立其名. 此釋知字. 能知法

一相心者. 是卽名爲一行三昧. 一謂眞如. 是

三昧境. 行謂行解. 是三昧. 入此三昧盡知□

沙諸佛法界無差別相

論. 當知眞如至無量三昧  述曰. 此顯眞如

爲三昧本. 謂此眞如是三昧體. 三昧乃是眞

如之用. 一切三昧順眞而生故. 說眞如爲三

昧本. 若人修行眞如三昧卽能漸生無量. 以

此正觀眞如體故

論. 或有衆生至男女等相 述曰. 次下第三

辨止魔事. 於中有二. 先略. 後廣. 略中又二.

先障. 後治. 此初也. 所言衆生無善根力者. 此

擧障因. 謂無增上勝善根力非都無也. 則謂

已下顯能障者. 魔謂天魔. 性樂生死恐出其

境. 故障修止. 鬼謂堆場鬼神謂精媚神. 由修

下	欄

邪道墮此類中. 是故總名外道. 鬼神憎嫉行

人亦障修止. 或於已下擧其惱相. 如前三類

皆能怪變. 或現惡形以怖其心. 或現美色以

迷其意. 或現雜相以易所專. 故言坐中現恐

怖等

論. 當念唯心至終不爲惱  述曰. 此略辨治

也. 一切諸境尙唯自心. 何肉坐中境非心也.

是故觀察唯心之理. 惱境自滅不能亂. 魔境

皆依動念生故. 觀察唯心非彼知故

論. 或現天像至是眞涅槃  述曰. 次下廣辨

魔事差別. 於中有二. 先辨魔事. 後顯對治. 初

中顯其五對. 此卽第一所現形聲對也. 以此

現形說法異相或亂行人令失本道. 是故皆

名爲魔障也

論. 或令人知之名利之事  述曰. 此第二所

得通辯對. 知宿命等. 顯得三通辨等已下顯

成四辨

論. 又令使人至種種牽纏  述曰. 此第三所

起惑業對也. 數瞋喜等是所起惑. 捨本行等

是造諸業

論. 亦能使人至使人愛著  述曰. 此第四所

得定住對也. 得諸三昧少似等者. 此所成定.

或復令人一日等者. 此所住禪

論. 或復令人至顔色變異  述曰. 此第五所

變食色對. 文相易知. 無煩配釋

論. 以是義故至是障業障  述曰. 上辨魔事.

此顯對治. 行者常應觀察等者. 此勸觀察. 不

墮邪網. 謂諸魔等以如前事網羅行者令墮

其中是故常應智慧觀察. 必莫令其出離之

經數: 二八一三

經名: 大乘起信論略述卷下

頁數: 一一一九

上	欄

心□墮邪網. 行其顔邪道. 當勤正念不取等

者. 此後示其觀察之法. 謂有如前邪相現時.

但自修習本所修行. 都無動念. 名勤正念住.

正念故發生智慧. 了法卽心. 更何所取. 知心

卽如. 何有能著. 是故名爲不取不著. 由不著

故業障所起所有邪相無不遠離. 故言遠離

是諸業障

論. 應知外道至名利恭敬故  述曰. 次下第

四簡止眞僞. 於中有二. 初擧外內二定以別

邪正. 後對理事二定以明眞僞. 前中又二. 初

明邪定. 後顯正定. 謂彼外道所得三昧皆不

能離分別煩惱. 多起諸見. 又亦不離俱生煩

惱. 多生耽著. 又亦不伏所知障故. 恃定生慢

故. 云不離見愛我慢心也. 由不伏惑而貪名

利故. 言貪著名利等也

論. 眞如三昧至漸漸微薄  述曰. 此顯內定

是正也. 謂旣遠離一切相故. 眞如三昧故. 在

定中離於心相. 離於眞相. 故言不住見相得

相. 若在散心. 於諸善亦生懈怠. 亦不恃定慢

諸善品. 故言出定亦無懈慢. 由定契眞損惑

種力故. 出定時現惑不起. 故言煩惱微薄也

論. 若諸凡夫至無有是處  述曰. 次對理事

二定以明眞僞. 於中有二. 初明理定是眞. 後

顯事定之僞. 此初也. 謂諸凡十信人等修行

大乘菩薩行者. 莫不皆信眞如三昧得入十

住稱姓位中. 除此更無能入之道. 故云不習

無有是處. 然如來種有其二種. 一者本住. 謂

衆生身本覺眞性卽是起如來之種本來有

故. 二者始起. 謂初住上得定信心往如來家

中	欄

當紹佛位. 是爲佛種卽方起故. 今此得入如

來種者. 卽是始起如來種也

論. 以修世間至外道見故 述曰. 此顯事定

之僞也. 何以要由眞如三昧方入種姓不退

位中故. 此答云. 以不淨觀安□念等諸禪三

昧有相可壞皆名世間. 由有相故而有四過

多起味著. 依我見起繫屬三界與外道共. 若

爲發通而修此者. 常須善友敎授護念. 不爾

則起外道見也

論. 復次精勤至十種利益 述曰. 次下第五

示止利益. 於中有二. 初總標. 後別釋. 此初

也

論. 云何爲十至之所護念  述曰. 次下別釋.

別釋十種卽分爲十. 此初也. 由修三昧正因

相應. 得入佛種蒙佛護也

論. 二者不爲至所能恐怖  述曰. 由修三昧

正智相應. 知境本空知心無念. 不爲魔等現

形恐怖

論. 三者不爲至之所惑亂  述曰. 而外道者.

著諸見. 修三昧者. 見不動. 故不爲彼所惑亂

也

論. 四者遠離至漸漸微薄述曰. 達境唯心

不誹唯識. 知心無起不謗眞如. 由達識如甚

深法故. 非但不謗不起新業. 亦了諸法無有

自性. 故重罪障漸得薄也

論. 五者滅一切疑諸惡覺觀  述曰. 由此證

了唯識眞如不生猶豫疑惑之心. 肉復更生

諸惡尋伺

論. 六者於如來境信得增長 述曰. 謂本始

下	欄

覺 名曰如來. 修行所觀卽名爲境. 修三昧者

雖未契證. 信此眞如本無念也

論. 七者遠離至勇猛不法  述曰. 知一切法

卽涅槃相. 所心果無憂不成. 於已學法不悔

修行. 於生死法而知夢幻. 修行而勇猛. 久處

而無怯

論. 八者其心至他人所惱  述曰. 有高傲者

輕蔑於他. 爲他輕忍便生惱恨. 心調順者謙

下於他. 爲人所敬不爲惱也

論. 九者雖未至不樂世間  述曰. 雖然未得

常在定中. 由前定力衰煩惱種縱在. 敬心不

起現惑. 由此不著世間法也

論. 十者若得至之所驚動  述曰. 若時得住

三昧之中心如虛空無□□故. 雖有疾聲終

無驚動

論. 復次若人至是修觀  述曰. 上顯修止. 下

顯修觀. 於中有三. 初修觀之意. 次辨所修觀

相. 後結觀分齊. 此初也. 若唯修止. 便有四

失. 一心比沒失. 息緣偏寂順癡相故. 二起懈

怠失. 其心止息棄餘業故. 三不樂味. 寂靜輕

衆善故. 四不起大悲失. 不觀苦境自樂寂故

論. 修習觀者至須臾變壞  述曰. 次辨觀. 於

中有四. 一法相觀. 二大悲觀. 四精進觀. 初中

有四. 一無常. 二諸苦. 三無我. 四不淨. 此

觀於無常倒也. 顯世間法迅速無常故. 說有

須臾變等

論. 一切心行至以是苦  述曰. 此明修觀除

樂倒也. 言心行者. 謂彼四[&FFFF]#體遷流故. 以有

逼迫壞疾遷流總別苦性故名爲苦

經數: 二八一三

經名: 大乘起信論略述卷下

頁數: 一一二○

上	欄

論. 應觀過去至忽爾而起  述曰. 此觀無我

除我倒也. 過去如夢者. 已滅難追故. 現在如

電者. 刹那不住. 未來如雲者. 無常忽起故. 由

觀三世無有自性能離我相故除我倒

論. 應觀世間至無一可樂  述曰. 此觀不淨

除淨倒也. 此除四倒名法相觀. 除前第一心

比沒失

論. 如是當念至甚爲可愍  述曰. 此大悲觀

除前第四不起悲失. 如是當念衆生等者. 先

觀苦境爲悲因也. 衆生如是甚可愍者. 見苦

因相而生悲也

論. 作是思惟至第一義樂  述曰. 此誓願觀.

因悲立願. 願修衆善除前第二不樂善失. 願

令我心難分別者. 此不顚倒願. 卽願體也. 下

有三願. 顯其願用遍於十方修行等者. 明長

時願. 以無量方便救拔等. 明廣大願. 令得涅

槃. 明第一願. 願旣是心. 亦得名爲四種心也

論. 以起如是至以無懈怠  述曰. 此精進觀.

因願策勤除前第三起懈怠失. 一切時處簡

聲聞行. 不於一切時處修故. 隨己堪能等者.

簡凡夫行. 不量自力頓修便止故

論. 唯除坐時至應作不應作  述曰. 此第三

結觀分齊也. 唯除端坐修止之時. 若餘一切

悉當觀察. 順理應作. 違理不應作

論. 若行若住至觀止俱行  述曰. 上顯別修.

下明雙運. 於中有三. 初總標俱行. 次顯其行

相. 後總結雙運. 此初也. 則四運於中威儀常

俱行也

論. 所謂雖念至性不可得 述曰. 下顯行相.

中	欄

於中有二. 初顯順理俱行止觀. 後顯對治俱

行止觀. 此初也. 所謂已下初明卽止而修. 於

觀自性無生者. 約非有義以明止也. 業果不

失者. 約非無義以明觀也. 此二不二故云卽

念. 此卽順於不動眞際建立諸法. 良以非有

卽是非無. 故不動止而起觀也. 雖念已下後

明卽觀而修. 於止因緣業報約非無義以明

觀行. 性不可得約非有義以明止行. 此二不

二亦云卽念. 此卽隨順不壞假名而說實相.

以法非無卽是非有故. 不捨觀而入止也. 然

此止觀說雖前後. 在行者心鎔融. 不二之性

卽實性故

論. 若修止者至不修善根  述曰. 此顯對治

俱行止觀也. 謂修止者除二種過. 正除凡夫

人法二執. 以是住著世間因故. 兼除二乘法

我之見. 以是法怖生死因故. 若修止者心安

眞境. 何樂世間. 寧怯生死. 謂修觀者亦除二

失. 正除二乘不觀衆生不起大悲狹劣心過.

兼除凡夫不觀無常而生懈怠不修道過

論. 以是義故至不相捨離  述曰. 次下第二

總結雙運. 於中有二. 初顯具德. 後明闕失. 此

初也. 謂凡夫人不因修止得不樂世間難起

精進. 若二乘人不因修止得不怖生死. 無以

起悲. 此則以止而助觀也. 若二乘人不觀心

行念念生滅. 凡夫之人不觀三世無我不淨.

無以厭離而住於止. 此卽以觀而助於止. 故

言止觀共相助成

論. 若止觀不具至菩提之道  述曰. 此顯闕

失. 菩提道者. 卽是法界菩提因也. 止心寂歸

下	欄

法性體. 觀心照用順法性用. 止觀俱行雙順

體用. 旣顯法性得成菩提. 若唯修止. 不順眞

用不發種智. 若唯修觀. 不歸眞體輪□無息.

是故不具非入菩提

論. 復次衆生至意欲退者  述曰. 次下第三

防退方便. 於中有二. 初擧可退之人. 後顯防

退之法. 此初也. 初學是法者. 此明行劣. 以住

已下擧處釋成. 內心旣劣. 外勝闕緣. 信行難

成. 故得退也. 卽是將退入二乘也

論. 當知如來至攝護信心  述曰. 次下顯其

防退之法. 於中有二. 初正顯其法. 後別引

經證初中有二. 初勸知念諸佛攝護. 後顯知

念所得之益. 此初也. 當知十方諸佛如來有

勝神通善巧方便. 攝受護念修信心者不令

退墮. 勸初心者起如是念勿生怯弱

論. 謂以專意至永離惡道  述曰. 此後顯其

知念之益. 爲此行者. 以知如來專意念故. 隨

其願樂見佛因緣. 得生淨土見佛不墮

論. 如修多羅至終無有退  述曰. 下引經證.

於中有三. 初顯得往生. 後顯住正定. 此初也.

然生淨土有其願行. 若人專念西方等者. 此

顯行也. 所修善根願心等者. 此明願也卽得

往生常見等者. 顯由行願得往生也

論. 若觀彼佛至住正定故  述曰. 此顯住正

定也. 若至淨土得聞法已. 漸次修行觀見彼

佛眞如法身. 名畢竟生. 得住種性正定位故.

卽佛法身名爲佛家. 觀心隨順名往生也

論. 已說修行至勸修利益分  述曰. 上來已

釋修行信心. 次下第五勸修利益. 於中有二.